
REFERAT DE APROBARE A PROIECTULUI DE HOTĂRÂRE
Privind încheierea unei convenții între Municipiul Timișoara și C.N.A.I.R. S.A., referitoare la acordarea unui drept de acces gratuit, până la finalizarea procesului de expropriere, asupra imobilelor-teren situate pe traseul ”Varianta de ocolire Timișoara Sud”, aflate în proprietatea Municipiului Timișoara

Imobilele-teren, formate din parcelele: DE1681/2, DE1696/2 și DE1693/2, respectiv parcele cadastrale: nr.315/a-317/1/8/2, 311/b/42/10/2/1/1/1/1/1/a/2/3/1/1/2, nr.315/a-317/1, 1148/a/1/8/2, 311/b/42/10/2/1/1/1/1/1/a/2, 3/3 și nr.311/b/42/10/2/1/1/1/1/1/b/1/a/1, sunt în proprietatea Municipiului Timișoara și se regăsec pe traseul ”Varianta de ocolire Timișoara-Sud”.
	Având în vedere solicitările primite de la societatea Tirrena Scavi S.p.A. Italia – Sucursala Cluj, în calitate de executant al obiectivului ”Proiectare și execuție Varianta de Ocolire Timișoara-Sud”, prin care ne informează că, Transgaz și E-Distribuție Banat S.A. în calitate de administratori de utilități (rețele subterane/terane de gaz și electricitate), aflate pe traseul aflat în studiu/execuție, are nevoie de acordul/acceptul nostru, în ceea ce privește relocarea/protejarea rețelelor respective, până la finalizarea procedurii de expropriere a terenului în cauză, de către/și în favoarea beneficiarului final C.N.A.I.R. S.A., persoană juridică cu capital social integral de stat, de interes stategic național. 
	Pentru evitarea întârzierilor, se solicită încheierea între instituția noastră, în calitate de proprietar al terenului și beneficiarul final(C.N.A.I.R. S.A.), a unei convenții, care ar permite accesul Antreprenorului Tirrena Scavi, pe teren, în vederea efectuării lucrărilor de relocare/protejare rețelelor de gaz și electrice, implicit continuarea lucrărilor la varianta de ocolire ”Timișoara-Sud”.  
Având în vedere adresa nr.92/7587 din 04.02.2019, prin care, C.N.A.I.R. S.A., împuternicește societatea Tirrena Scavi S.p.A Italia – Sucursala Cluj, să acționeze în relațiile cu autoritățile, pentru obținerea, în numele companiei, a tuturor Certificatelor de urbanism, Avizelor, Acordurilor, Permiselor, precum și a Autorizațiilor, necesare în scopul realizării obiectivului ”Proiectare și execuție Varianta de ocolire Timișoara-Sud”, conform prevederilor legale în vigoare.
	Având în vedere adresa nr.92/28244 din 13.05.2020, prin care, C.N.A.I.R. S.A., împuternicește societatea Tirrena Scavi S.p.A. Italia – Sucursala Cluj, să îndeplinească toate formalitățile de relocare a rețelelor electrice, respectiv să depună documentele necesare încheierii, în numele C.N.A.I.R. S.A., a contractelor/convenție de eliberare amplasament.	 
	Având în vedere cele menționate mai sus și prevederile art.129, lit.c, din Ordonanța de urgență nr.57/2019 – privind Codul administrativ, considerăm oportună și necesară, aprobarea încheierii unei convenții între Municipiul Timișoara și C.N.A.I.R. S.A., prin mandatar Tirrena Scavi S.p.A. Italia – Sucursala Cluj, privind constituirea cu titlu gratuit, a dreptului de acces asupra parcelelor: DE1681/2, suprafața afectată fiind de 6,15 m.p., DE1696/2, suprafața afectată fiind de 21,95 m.p. și DE1693/2, suprafața afectatată fiind de 63,59 m.p., respectiv asupra următoarelor parcele cadastrale: nr.315/a-317/1/8/2, 311/b/42/10/2/1/1/1/1/1/a/2/3/1/1/2, suprafața afectată fiind de 76 m.p.  nr.315/a-317/1, 1148/a/1/8/2, 311/b/42/10/2/1/1/1/1/1/a/2, 3/3, suprafața afectată fiind de 3 m.p.  și nr.311/b/42/10/2/1/1/1/1/1/b/1/a/1, suprafața afectată fiind de 6 m.p, aflate în proprietatea Municipiului Timișoara, începând cu data emiterii hotărârii și până la finalizarea procesului de expropriere, respectiv împuternicirea primarului municipiului Timișoara, să semneze convenția respectivă, care va face parte integrantă din hotărâre.	 

